anag007/asmitai_wiki_konkani_dataset huggingface dataset:
Lambert Mascarenhas

Lambert Mascarenhas (17 Setembr 1914 – 27 Jun 2021), zolmol'lo Emílio Francisco Lamberto Mascarenhas, Goenche ek namnecho patrakar ani boroupi.
Polleiat.
Lambert_Mascarenhas
डॉ अनुपमा कुडचडकार

डॉ अनुपमा कुडचडकार ही वेवसायान एक दोतोर।
वांगडी.
अमेरीकन सोसायटी ऑफ कॉस्मेटीक डरमटोलजी अॅण्ड अॅस्थेटीक सर्जरी,अमेरीका(२००१-२००३)
इंडियन असोशिएशन ऑफ डरमटोलोजी,वेनरोलोजी अॅन्ड लेप्रोलिजी,भारत
इंडियन कॉस्मेटोलोजी सोसायटी,भारत।
इंडियन मेडिकल असोसिएशन,भारत
गोवा असोशिएशन ऑफ डरमटोलोजी,गोंय।
म्हण्ण्यो आचें पुस्तक

म्हण्ण्यो आचें पुस्तक.
Book of Proverbs
ह्या पुस्तकांत म्हण्ण्यो मेळतात, जी जाणवाय परजे मदें आसली, ती आपले फुडले पिळगेक एक बापूय आपल्या पुताक कसो दिता. ही पर्जेची जाणवाय म्हण्ण्यांच्या (हेबरेव भाशेन मासहाल) रुपान थंयसोर एकठांय केल्या.
ह्या पुस्तकांत दोन मुखेल सलमन पात्शायच्या म्हण्ण्याचे जमे एकठायल्यात, आनी उपरांत हेर जाणारांचे, आनी आगुर आनी लेंउयेल राजाचे स्लोक दिल्यात. शेवटीं एक कविता आसा, ती सुगुणी अस्तरेची वाखाण्णी करता, आनी लिपयेच्या अक्षरांनीं विणलली आसा (आल्पहाबेतिचाल पोयें).
म्हण्ण्यो साध्या-सुद्या लोकाक शिकोवण दिता, अक'कल नासललयांचें आयकना जांवच्याज शिटकावणी दिता, पुण जाणारांची बुध्द मानून, एक सुगुणी, प्रमाणीक जिवीत व्हरूंक, देव-भिरांतीन आनी भक्तीन, देवाक रेस्पेत-मान दिंवक, उलो मारता. खरी-नीज जाणवाय-भक्ती हीच. मनशाळ अणभवान आनी भावणांनीं त्यो भरल्यात, त्याच बराबर, खरें-नीज सुच आनी देयविक दारजणें मेळचे खातीर, धारमीक प्रभाव थंयसोर मेळता. हे परीं सुच सोदून, टिके-टीके उंच धारमीक पांवड्यार, देवाच्या उजवाडान, लोक पावतलो.
ह्या पुस्तकांत संवस्कृताय मेळता, ती सलमन राजाच्या काळार थावन ( धावया शेंकड्यान क्रिस्ताच्या युगा आदीं) तें पांचव्या-सव्या शेंकड्या पोरयान, एक इसरायेलाचे जाणवायेचो ठेव कसो उरला.
पळेइयात.
Book_of_Proverbs
Books_of_the_Bible
Bible
भास्कराचार्य

भास्कराचार्य पुर्विल्ल्या भारताच्या गणित इतिहासांत दोन भास्कराचार्य जावन गेले.तातूंतलो दुसरो भास्कराचार्य हो भरतांतलो एक बुदवंत आनी सगळ्यांत कल्पक असो गणिततज्ञ जावन गेलो.पयल्या भास्कराचार्याविशीं चडशी म्हायती मेळना.पयलो भास्कराचार्य सुमार इ.स.४७५ ह्या काळांत जावन गेलो.ताणें गणितावांगडाच अवकाश शास्त्रांतूय वावर केल्लो आसा.हें भायर ताचेविशीं आनीक कांयच म्हायती मेळना.दुसरो भास्कराचार्य हो इ.स.१११४ वर्सा कर्नाटकांतल्यान बिजापुर लागसारच्या बिज्जदाबिदा ह्या गांवांत जल्मलो.ताचें घर पयलीं सावन हुशार अश्या विध्दानांचें आसलें.ताका ताचो बापूय महेश्र्वर हाचे कडल्यान मुळावें शिक्षण मेळ्ळें.आपलें शिकप सोंपतकच भास्कराचार्य उज्जैनीक गेलो,थंय ताणें ब्रह्मगुप्ताचे अवकाश शास्त्राचे प्रयोग शाळेंत संशोधन वावर सुरु केलो.ब्रह्मगुप्ताचो वावर फुडें व्हरपाक ताचे फाटल्यान भास्कराचार्य हो पयलो गऩिततज्ञ आसलो.
भास्कराचार्यचो चडसो वावर अवकाशशास्त्र,अंकगणित,मेजमापशास्त्र आनी बीजगणिताचेर आसा.ताचें सगळ्यांत चड गाजिल्लें पुस्तक म्हळ्यार सिध्दांत शिरोमणी हें पुस्तक तामें इ.स.११५०त बरयल्लें.ताच्या कांय हेर पुस्तकां मदीं करण कुकुटल,सयम सिध्दांत शिरोमणी,गोलायध्याय रसगुण,सूर्यसिध्दांत हांचो आस्पाव जाता. पूण हातूंतलें एकूय पुस्तक आयज उपलब्ध ना.फकत सिध्दांत शिरोमणीचे चार अध्याय छापी स्वरुपांत पळोवंक मेळटात.लिलावती,बीजगणित,गोलायध्याय आनी ग्रहणित अशे ते चार अध्याय जावन आसात,अशें म्हण्टात,भास्कराचार्य हाका लिलावली नांवाची एक हिशार धूव आशिल्ल्ी आनी तिका घाल्लीं गणितां लिलावतीं ह्या अध्यायांत आस्पावल्लीं आसात.
अनंताचो (infinity)विचार फुडें हाडपी भास्कराचार्य हो संवसारांतलो पयलो गणिततज्ञ.श्रेत्रफळ आनी घनताय काडपाच्यो वेगवेगळ्यो रिती भास्कराचार्यच्या नांवार आसात.ज्यो अजुनूय खूब कडेन वापरतात.ताच्या ग्रहगणित ह्या अध्यायांत रोलचो सिध्दांत(Rolles Theorem),पेलचें समीकरण (Pells Equation)हांचे सारके विशय पळोवंक मेळटात.हाचे वयल्यानम अशें दिसता,अस्तंतेकडल्या देशांपयलीं भारत देशांत गणिताची पयली उदरगत जाल्ली.त्रिकोणमितीचेर भास्कराचार्यान मोलादीक वावर केल्लो.आयज गणितांत चालंत आशिल्ले कितलेशेच प्रस्न सोंपे रितीन सोडयल्ल्याचें भास्कराचार्यचे बरपावळींत दिशटी पडटा.
धर्तरेचो आकार वाटकुळो आसा असो सिध्दांत भास्कराचार्यान गोलायध्याय ह्या ग्रंथांत मांडला.आयज सगळ्यांक खबर आशिल्लो न्युटनाचो गुरुत्त्वाकर्शणाचो नेम भास्कराचार्याच्या बरपांनी धारणीकात्मक शक्ती म्हणून दिल्लो आसा.सूर्य सिध्दांतांत त्रिकोंणमितींतलें सायनचें कोश्टक (sine table) दिल्लें आसा.पायथागोरसाच्या सिध्दांताचें खरेंपण (proof)त्रिकोणाचे कुडके करुन दाखोवपाची रीत (direction method)भास्कराचार्यान वापरिल्ली आसा.तेभायर तरेपवार समीकरणां,भूमितीचे वेदवेगळे प्रस्न,पाय चें मोल,अशा विंगड विंगड विशयांचेर भास्कराचार्यान बरप केलां.आर्यभट्ट,ब्रह्मगुप्त,श्रीधर,पद्मनाथ हांचेसारक्या भारतीय गणिततज्ञाचें कार्य भास्कराचार्य-दुसरो हाणें केलें.
पळेयात.
Bhāskara II
Līlāvatī
माधव कंदली

माधव कांदली हाचो जल्मः इ.स १४वो शेंकडो, उदेत आसाम ह्या गांवांत जालो.
असमिया भाशेतलो एक म्हान कवी. ताणें वाल्मिकी रामायणाचो असमियी भाशेंत सगळ्यांत पयलीं अणकार केलो. उतर भारतांतूय मूळ सस्कृत सामायणाचो देशी भाशेंत सगळ्यांत पयलीं अणकार करपाचें श्रेय माधव कंदलीकच मेळटा.
हाया कवीचे चरित्र चडशें उपलब्ध ना. उदेंत आसामांत, एकता व्युत्पन्न ह्राह्मण कुटुंबांत ताचो जल्म जालो अशी म्हायती आसा.
कंदली ही ताका मेळिल्ली उपाधी. चवदावया शेकड्यांतलो कचारी राजा महामाणिक्य हाच्या दरबारांर मादव कंदली राजकवी आशिल्लो. लोक ताका कविराज कंदली ह्या किताबान वळखताले . राजाचे आज्ञेवयल्यान ताणें वाल्मिकी रामायणाचो असमिया भाशेंत अणकार केलो.
माधव कंदलीन पुराय रामायणाचो सात कांडांनी अणकार केलो. पूण ताचे आदिकंड आनी उतरकांड अशे दोन कांड उपलब्ध नात. मदले पांच कांड आसात. हाका लागून कांय तज्ञांच्या मतान ताणें फक्त पांच कांडच बरयल्यात. पूण मादव कंदलीच्याच कांय पंक्तींचो आदार घेवन कांय अभ्यासक म्हण्टात की ताणें सातूय डांडां रचल्यांत. शंकरदेव हाणें उतरकांड आनी मादव देव हाणें आदिकांड रचून हें रामायण पुराय केलां.
वाल्मिकीचो राम हो माहामानवाच्या स्वरुपांत चित्रित केल्लो आसलो तरी माधव कंदलीन ताका विष्णुचो अवतार म्हूण रंगयला. हो अणकार करतना ताणें तातूंत आसामांतली संस्कृताय प्रादेशिक शैली, आचार -विचार, तांच्यो रूढी-परंपरा, कुटुंबीक वातावरण, नैतीक आनी समाजीक मुल्यां, आसामी भाशेचें खाशेलपण हांचो बेस बरो वापर केला . तो संस्कृत बाशेचो पंडित आशिल्लो, तशेंच संस्कृत आनी असमिया भाशेचेर ताचे प्रभुत्व आशिल्लें. ह्या रामायणांत वर्णिल्ल्यो घडणुको वाचतकच कवीचो कल्पनाशक्तीचो अणभव येता.
माधव कंदलीन देवजित नांवांचे आनीक एक महाकाव्य बरयलां.पूण रामायणा वागंडा तूळा केल्यार तें सामकेच सामान्य दिसता. ताकालागून हें काव्य ताचें नासुंये अशें एच. सी. गोस्वामी ह्या अभ्यासकाचें मत आसा. हें काव्य अर्जुन आनी इंदिर हांच्या झुजाच्या प्रसंगाचेर आदारिल्लें आसा.
नामनेचो असमिया वैस्णव महाकवी शंकरदेव हांणें माधव कंदलीची पूर्वकवी अप्रमादी म्हूणन भोवमान केलो. स्वता शंकरदेव आनी उपरांतच्या कवीचेर माधव कंदलीचो खूबूच प्रबाव पडला. ताच्या अनुकरणांतल्यांन फुडें हेर कवींच्यो रामकथा असमिया भाशेंत तयार जाल्यो.
Dhor asot thoi Gid-ui ektthovtai Vopar

Voparincho hetu.
Tednam xisamnim lagim sorun Taka vicharlem: “Voparimnim tanchê kodde kiteak uloitai?” Tannem portipall kelo: “Kiteak Sorginchea Rajeache gutt vollkhunchem dennem tumkam dil’lem asa; tankam herank na. Asa tankam Dev anink-ui ditolo ani tanchem map bhoron òt’tolem; punn na tankam, asa tem porian tanchê koddlem Dev kaddun ghetolo. Dekhun Hanv voparimnim tanchê kodde uloitam, kiteak polleun-ui tankam disona, ani aikun-ui tankam aikona ani somzo-i na.
Izaiasan oxem adinch sanglolem tem tanchê sovem pallon ieta:
‘Aikun-aikun tumkam kãi, somzochem na; polleun-polleun tumkam kãi dischem na. Kiteak hea lokachem kalliz zodd-nibor zalam, tanche kan bhere zaleat, tanche dolle dhamplole asat; na tôr dolleamnim tankam disunk lagtolem, kanamnim tankam sarkem aikunk melltolem, monan tankam somzotolem, ani, tim Mhojê-xim portun ieun, Hanv tankam borim korin .’
Dhor asot thoi Gid-ui ektthovtai Vopar.
Povitr Pustok ː Lukas 17:37 (Matev 24:28)
37 Tãnnim Jezu lagim vicharlem: Saiba, khõi? Ani Tannem tankam sanglem: Moddem asot thõi gid-ui ektthovtole.
“Voparimnim uloitolom, sonvsar rochloleak gupit asloleô vostu ukteô kortolom”, hem provadiachem utor oxem khorem zalem. (Matev 13:35)
वपारिंचो हेतू.
तेदनां शिसांनीं लागीं सरून ताका विचारलें: “वपारिंनीं तांचê कडे कित्याक उलयताय?” ताणें पर्तिपाळ केलो: “कित्याक सर्गिंच्या राज्याचे गूट वळखुंचें देणें तुंकां दिल्लें आसा; तांकां हेरांक ना. आसा तांकां देव आनिंक-ऊय दितलो आनी तांचें माप भरन òत्तलें; पूण ना तांकां, आसा तें परियान तांचê कडलें देव काडून घेतलो. देखून हांव वपारिंनीं तांचê कडे उलयतां, कित्याक पळेवन-ऊय तांकां दिसना, आनी आयकून-ऊय तांकां आयकना आनी संजोय ना.
इजाय्ासान अशें आदिंच सांगललें तें तांचê सवें पाळन येता:
‘आयकून-आयकून तुंकां कांय, संजचें ना; पळेवन-पळेवन तुंकां कांय दिसचें ना. कित्याक ह्या लकाचें काळीज जड-निबर जालां, तांचे कान भेरे जाल्यात, तांचे दळे धांपलले आसात; ना तोर दळ्यांनीं तांकां दिसुंक लाग्तलें, कानांनीं तांकां सार्कें आयकुंक मेळतलें, मनान तांकां संजतलें, आनी, तीं म्हजê-शीं पर्तून येवन, हांव तांकां बरीं करीन .'
धर आसत थय गीद-ऊय एकठवताय वपार.
पवित्र पुसतक ː लुकास १७:३७ (मातेव २४:२८)
३७ तãणीं जेजू लागीं विचारलें: सायबा, खोंी? आनी ताणें तांकां सांगलें: मडें आसत थोंी गीद-ऊय एकठवतले.
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
Polleiat Niall.
The Vultures and the Carcass, Commentary &amp; Meditation
आर्चबिशप लेओनार्द जॉसेफ रेमंड

रेमंड, लेओनार्द जॉसेफ : (जल्म: मरण: ? ;1975). नागपूरचो गोंयकार धर्मगुरू. ताचो घराबो मुळचो बार्देयांतल्या शिवोली वाठारांतलो. पूण कामनिमतान तो कराचीक स्थायीक जाल्लो. ताणें कॅण्डीक आवलें शिक्षण घेतले. आनी बी. ए.;डी. सी. एल्. आनी एल्. एल्. डी. ह्यो पदव्यो मेळयल्यो. पाद्रीचें शिक्षण पुराय जातकच 1926 वर्सा ताची पाद्री म्हणून नेमणूक जाली. उपरांत 1947 वर्सा आलाहाबादचो धर्मगुरू म्हणून ताची नेमणूक जाली. उपरांत 1964 वर्सा नागपूरचो आर्चबिशप म्हणून ताची बदल जाली. -कों. वि. सं. मं.
Aji Pasun Devacheryh Patyeunum - Mando

Aji Pasun Devacheryh Patyeunum.
I have trusted only in God until today
Type: Mando
Lyrics and Music: António Francisco Sardinha of Benaulim
Musical form: Ternary
Literary form: Monologue
Translated by Alfred Noronha, Panaji, Goa,
Aji pasun Devacheryh patyeunum,
I have trusted only in God until today,
Sonxtalyhim mujem burgeponnom.
I was bearing my youth.
Sorgim surya noketram tsoinum,
Watching the sun and the stars in the sky,
Vellu muzo passar kortalylim y aum-um.
I would vile away my time.
The text of verses 2 and 3 are not published.
Chusmo/ Refrain:
Vodorho morho ailearyh rê moga,
Even if a handsome young peacock should come by, my love,
Kedinch y aum sanndduchim nam rê tuka.
I will never, ever leave you.
Polleiat.
Goemche Mandde
गोंयचें विनोदी तियात्रिस्त

गोंयचें विनोदी तियात्रिस्त. तियात्री माचयेर विनोदी कलाकारांची एक व्हड परंपरा आसा. विनोद हो तियात्रांतलो एक चड गरजेचो भाग.
प्रिन्स जाकोब.
हाचें मूळ नांव मिगेंल जाकोब कार्मो लुइश फेर्नांडीस ताचो जल्म १६ जुल्य १९६० ह्या वर्सा मडगांवच्या फातोड्डा गांवांत जालो. ताचे शिकप एस्.एस्‌. सी.मेरेन जालें आनी उपरांत फिटर आनी मशिनिस्टाची डिप्लोमा घेतली. आयच्या तरणाट्या तियात्रीस्तां मदीं सगल्यांत फुडें ते आसा. ताका कोमेडी प्रिन्स जाकोब आॅफ गोवा हें नांव फा. आंतोनियो पेर्राे ह्या जेझुइत पाद्रीन दिल्ले.
Ai Dispedir Korunk Tuka - Mando

Ai Dispedir Korunk Tuka.
"I wish you goodbye (farewell)"
Type: Mando
Source: Lourdinho Barreto.
Musical form: Ternary
Literary form: Monologue
Translated by Lourenço de Noronha, Vienna,
Ai dispedir korunk tuka anjea,
Wishing you goodbye, my angel,
Sangun-nezo kallzak bhogta tem mhojea.
I cannot express what I feel in my heart.
Sogllem vhid' bhettoilolem tuka,
I have devoted my whole life to you,
Punn hatant poddlim môg nasloleachea.
But I (female) have now fallen into the hands of a loveless one.
Chusmo / Refrain:
Borvanso dhor tum mhojea utrancho,
Have confidence in my words,
Novean ekvott zatolo mhunn amcho.
There will be a fresh union of ours.
Khoxe bhair sacrament hanvem zoddlo (or zoddillo).
Unwilling I accepted the Sacrament.
Vetam moga aichean tuka soddun,
I am going, my love, leaving you alone from today.
Koslem noxttem zait amchem fortun,
How unfortunate may be our misfortune,
Jurament dilolo uddouncheak moddun. (Chusmo)
To break the vow which we made. (Refrain)
Ful tum mhojea mogan umellolem.
You are the flower which blossomed in my love.
Kalliz mogach ujean khotkhot'talem,
Vóch tum tondd korun hanstem,
Going with a smiling face,
Gue ho beij kalliz korun ugttem. (Chusmo)
Take this kiss with an open heart. (Refrain
The Mando
"The mando is a dance song from Goa in Konkani. Although it is popular among all the social stratas of the Konkani-speaking peoples and many of the composers have remained anonymous, it should not be classified as a folk song. It is an art song composed for particular occasions. There have been many attempts to explain the origin of the word mando. One of them refers to the mand which was traditionally an open space of about 100 sq.m. where religious ceremonies were held and folk dances were performed. The text form of the mando is based on that of the traditional Konkani song ovi, which was usually sung at weddings"
"Most of the the traditional mandos, which gained the term “classical”, were composed in the 19th century. The polka and the valsavina (Vienna Waltz) with its three-four rhythm seem to have found their way to Goa. The mando was originally composed and danced by the Brahmin aristocracy of Goa, mainly of Salcete, whose spacious mansions had a big hall for festive occasions. A memorable moment in the history of the family was the 
bridal mando. The mando reflects the tranquil and leisurely character of this aristocracy. The Goan woman in the mando reflects the ideals and virtues then ascribed to her, namely self-sacrifice, piety and motherhood."
"As a dance the mando is a square type (double file), men facing the women. When the partners come face to face in the centre, they retreat to the starting point, then move forward again crossing to the opposite side. The men then flick their handkerchiefs while the women open their fans. All in all, it is a stately and leisurely dance. The melody of the mando is slow in movement, with a soft and languishing atmosphere."
Polleiat.
Goemche Mandde
तियात्रीस्त रेजिना फेर्नांडीस

तियात्रीस्त रेजिना फेर्नांडीस हीं तियात्र माचयेर अभिनय करपी पयली अस्तुरी. 1904 हे वर्स कोंकणीं माचयेक खुब म्हत्वाचें आसलें कारण ह्या वर्सा सावन कोंकणी माचयेक एक वेगळो इतिहास मेळ्ळो.नोव्हेंबराचे बाविसवेर(22),1904,पाय तियात्रिस्त हाणें आपल्या घरकान्नीक श्रीमती.रेजिना फेर्नांडीस हांकां पयल्याच खेपे तियात्र माचयेर हाडली आनी बायलांक आपल्या स्वताच्या अस्तित्वाची जाणविकाय करून दिली.बायल मनीस हाचे पयली केन्नांच माचयेर येवक नाशिल्ल्यो. पुण 1904 ह्या वर्सां कोंकणी माचयेक एक वेगळी दिशा मेळ्ळी.
1904,22 नोव्हेंबर तियात्र माचयेक आनी गोंयकारांक एक मानाचो दीस आसलो. कारण पयल्याच खेपेक रेजिना फेर्नांडीस हांणी पाय तियात्रिस्त आगोसतिन फेर्नांडीस हांच्या तियात्रांत लोकां मुखार येवन लोकांचें काळीज जिखलेल. तांणी ज्या तियात्रांतल्यान आपली वळख लोकां मुखार उकतायली त्या तियात्राचें नांव "भाटकारा". हो तियात्र गियेटी थियेटर(gaiety theatre)हांणी प्रदर्शीत केल्ला. हो थियेटर मुंबय हांगां आसा.ह्या व्हड पावलांन आख्ख्या कोंकणी लोकांक आनी गोंयकारांक आपली मान वयर काडून चलपाची तांक दिली.इतलेंच न्हय पुण जुआंव आगोसतिन र्फेनांनदीस हांणें जें चींतलें तें अनीक कोणेंच चिंतुक नासलें कारण 1904 ह्या वेळार मराठी सिनेमां आसलो पुण तांणी बायल मनशेंक माचयेर हाडपाचें चितूंक नासलें कोंकणी मराठी परस सगळ्या पांवडयांनी फुडें आसा हें कोंकणी आनी मराठीच्या सुरवेंक सावनदिसून आयिल्लें आसां,हें व्हड कांम फकत कोंकणींच्या मोग करणारान जुआंव आगोसतिन र्फेनांनदीस हांणें केले ताकां लागून तांकां पाय तियात्रीस्त आशें म्हणटात
पातक्यां खातीर मागणें

पातक्यां खातीर मागणें.
Prayer for sinners
ओ जेजू, सासणीक सता, आमच्या जिविता, दळदिरया पातक्यान खातीर, तुजी काकूत मागतां. म्हज्या धनीयाच्या दयेन आनी अगनीत काकूतीन भरलेल्या अती-कोंवाळ काळजा हांव पातक्यां खातीर मागतां. अती-पवित्र काळजा, काकूतीचे झरीत, तसले कुरपेचीं किरणां व्हांवतात, दलदिरया पातक्यां खातीर तुजेकडे उजवाड मागतां. अह जेजू, तुज्या कडू कश्टमरणाचो उगदास कर. तुज्या अती-पवित्र रगताच्या पुन्यान सडैलेल्या अतम्यांचो इबाड जावंक ﻿. अह जेजू, तुज्या रगताच्या मोलाचो उगदास करतां तेदनां, ताची सुफळाय निहाळतां, येकाच थेंब्यान सगळ्या पातक्यांक सालवार करून-येतात. जरी पातक नशटेपणाचो आनी अनुपकारपणाचो सागर, ताचे खातीर खर्चिलेलें पुनें ताचे कडे सोर जायना. त्याच पासत, दर येका मनश्याक धनीयाच्या कश्ट-मरनाचेर पातयेवं-दी, आयानी ताचे काकूतिचेर विस्वास थेवूं-दी. देव कोणाकूच आपली काकूत नाकारचोना. सर्ग आनी संवसार बदलत पून देवाची काकूत सोंपचीना. अह जेजू, तुजें अगनीत भलेपण निजाळतां तेदनां म्हज्या काळजांत येकी व्हडली खोश्यालकाय वसता, सगळ्या पातक्यांक तुज्या पायनशीं हाडुंक हांव आंवडेतां. ताणीं सासणाच्या सासनाक तुजी काकूत वाखाणूं.
आमेन
गोंयचे कवि

सद्ध्याक गें भाराताचो सगल्यां परस धाक्त्तें राज, आनी ताज्या बरयनारांनी जायत्यां भासानी बरयलां. कविता एक धाक्तुलो सांधो ह्या भागांत, आनी ह्या पाणार आमी तज्वीत केल्या जें कणें हातुंत भाग घेतलां. 
गेंच्या कविताचेर कणें कितें म्हुनट्लां.
पेतेर नाजारेथ-आं, जाणीं इंगलिजिंत पयल्या 'आंथलग्य' संपादपण केलां, म्हुणतात: "म्हाका थदी साहित्यीक एकदं विचित्र (स्त्रांगे) लागली, चड करूं, ज्यो कविता १९५०-दसकेच्या पयल्यो बरयलेल्यो. तांचें विशय चड 'रमांतीच' दिसताल्यो, आनी त्रातामेंत एकदूं 'आर्चायच'. तांच्यो 'प्स्यचे'  विशयच्याभायर दिसताले. हें कित्यां जाताले? कित्याक माका संबंध नासलेले म्हुणन? वो, कित्याक हांव आफ्रिचाचें 'एश्चितिंग, चऱ्यातिवे' साहित्याकडें पयतालं गंलें गेंचे बरयनार रातेइराक कशे सांपदले'ले आनी वारोनासलेले खल बायंत पदलेले."
"गा तदाय-एन', गेंचें म्हयण्या'लें, एक लेख&lt;रेफ&gt;माहाजान, प्राभा. &lt;/रेफ&gt; गेंच्या काविच्यार बरयल्या.
Chic Chocolate

Chic Chocolate (1916 - May 1967) zolmol'lo Antonio Xavier Vaz, zaun aslo ek Gõycho trumpet vazoupi ani to Bombaimcho famad jazz muzk vazoupeantlo ek. Tennem khupxeo Hindi cholchitrãnim-ui mzuk rochlem ani trumpet vazoilem. To Oldonneant zolmol'lo.
Mogrim

Mogrim.
Mogrim - know as Jasmine, Jasminum Species (Jasminum Sambaca ?.Shrub with weak skin which needs support.
It bears white scented flowers which are used in making garlands and adorning a woman’s hair.
Mogrim ya fulak English shin jasmine ashe mantat.
Polleiat (See also).
Jasmine
रामशास्त्री प्रभुणे

रामशास्त्री प्रभुणे (जल्म: 1720 सातार; मरण: ऑक्टोबर 1789 पुणें ).पेशवार्इच्या सोंपत्या काळांतलो नामनेचो न्यायाधीय़. रामशास्त्री भुरगो आसतनाच बापूय विश्र्वनाथ आनी आवय पार्वतीबाय हांकां मरण आयलें. हाकालागून बापोलयान कांय तेंप ताचो सांबाळ केलो. व्हड जालो तरी हो कांयच जोडीना तें पळोवन बापोलयान ताका घराभायर काडलो. तेन्ना तो सातारचो सावकार अनगळ हाच्या घरा शागिर्द म्हणून चाकरेक रावलो. उपरांत ताचोच आदार आनी उर्बेन काशीक वचून ताणें धर्मशास्त्र आनी विद्यांचो अभ्यास केलो आनी 1751 त पेशव्यांच्या दरबारांत एक शास्त्री म्हणून तो पयलीं नोकरेक लागलो.
पेशवे दरबारांतलो न्याधीशाचे सुवातेर इ. स. 1759 त नेमणूक जाली. माधवरान पेशव (पयलो) दर एका म्हत्वाच्या प्रस्नांत, झुजासंग्राम, हारजैत, फायदोनुकसानी, खाजगी वा भौशिक खंयच्याय गजाली बाबतींत रामशास्त्रीची बुध्द घेतालो.पेशव नारायणराव हाचे हत्येक (1773) ताचो बापोलयो रघुनाथराव होच जापसालदार आसा अशें गृहीत धरुन तेखातीर ताणें देहान्त प्रायाश्र्चितच घेवंक जाय, अशें ताणें फर्मायलें आनी रोखडोच न्यायाधीशपदाचो राजीनामो दिवन तो वार्इलागसारच्या पांडेवाडी वा मुगांव हांगा वचून रावलो. फुडाराक रघुनाथरावाआड एकठांय आयिल्ल्या बारभार्इ म्हणून वळखुपांत येवपी नाना फडणीस, सखाराम बापू आदी कारभाऱ्यांची रघुनाथराव आडची येवजण यशस्वी जावन तो पदभ्रश्ट जाले उपरांत 1777 त कारभाऱ्यांनी रामशास्त्र्याची पेशवे दरबारांत परत न्यायाधीशपदाचेर नियुक्ती केली.शनिवाखाड्यांत रामशास्त्री न्यायनिवाडे आनी विद्वंच्यो परिक्षा घेतालो. ताणें अग्नीहोत्र घेतिल्लें.
कोणाचेय बाबतींत आनी खंयचेय परिस्थितींत निपक्षपातिपणान न्यायदान करपी म्हणून सगळेकडेन ताची नामना आशिल्ली. तशेंच ताचे कडक परिक्षा पद्दतीकलागून तो सगळ्याक प्रसिद्द आसलो.रामशास्त्रीचे खाजगी जीणेविशीं चडशी म्हायती आजून मेरेन उजवाडाक येवंक ना. ताणें पयलें लग्न 1758त केलें. हे बायलेसावन ताका एक भुरगो आसुंये अशें म्हणटात. हे बायलेच्या मरणाउपरांत ताणें 1788 त काशीबाय हे चलयेकडेन दुसरें लग्न केलें. तिचेपसून ताका एक चलो आनी एक चली जाली. पुण्यांत ताका मरण आयलें. ताच्या मरणा उपरांत ताचे फाटल्यान आशिल्ल्या ताच्या चल्याक म्हळ्यार गोपाळशास्त्रीक पयलीं पेशवेदरबारांतल्यान आनी उपरांत इंग्रज सरकाराकडल्यान तनखा मेळटालो.रामशास्त्री स्पश्ट वक्तो आशिल्लो. धर्मीक वेव्हारांत काळमान आनी परिस्थिती वळखुपाचें ताचें मनोधैर्य, मराठी राज्यविशींची ताची अतूट निश्ठा आनी ऩिवाडे करपाची कडक पद्दत हाका लागून महाराष्ट्राच्या इतिहासांत ताका एक खाशेली सुवात फाव जाल्या. ताचे वंशज पुणें जिल्ह्यांतल्या जेजुरी लागसारच्या राखी गांवांत रावतात.
१०वो गोवा युवा महोत्सव (१५, १६ जानेवारी २००५)

१०वो गोवा युवा महोत्सव( १५,१६ जानेवारी २००५)१०वो गोवा युवा महोत्सव १५ आनी 
१६ जानेवारी २००५ ह्या दिसा चावडी काणकोण हांगा जालो. शेनवार आनी आयतारा जावपी १०व्या युवा महोत्सवा निमतान गोंयच्या तरणाट्यांक येवकार दिवपाचे तयारेंत पुराय काणकोण तालुको आसलो. ह्या महोत्सवाक चार हजारावयर प्रतिनीधी वांटेकार जाल्ले।.
सुमार ६० पंगडांनी साबार सर्तींनी वांटो घेतिल्लो. महोत्सवांत १४ सर्ती घडोवन हाडिल्ल्यो.ह्या १०व्या गोवा युवा महोत्सवाचें उक्तावण गोंय राज्याचे नित्यानंद नायक, युवा महोत्सवाची समाजसेविका इंदिरा पै कुडाळकार, कार्याध्यक्ष अंजु साखरदांडे आनी सचीव सुरज कोमरपंत हजर आशिल्ले. वेग-वेगळ्यो सर्ती दवरिल्ल्यो त्यो अश्यो लोकनाच, रांगोळी,रुपडें, फ़टाफ़ट, खेळ, ट्रिओ, धिक थै, प्रस्नमाची,मुस्तायकी,गीत गायन,आदी.
ह्या १०व्या युवा महोत्सवांत पयलो जैतीवंत पंगड श्री.मल्लिकार्जुन महाविद्यालय आनी दुसरो 'श्री.कामाक्षी देवी होमियोपथीक कॉलेज' आसले. समारोप सुवाळ्या वेळार हेमा सरदेसाय मुखेल सोय-यो म्हूण हाजीर आशिल्ले. ह्या महोत्सवा निमतान काडिल्ल्या यादस्तीकेचे नांव ‘मेळ’ आसलें.ह्या १०व्या गोवा युवा महोत्सवाची कर्याध्यक्ष म्हूण अंजु साखरदांडे हांणी जापसालकी सांबाळळी.
जुांवाचें पयलें पत्र

जुांवाचें पयलें पत्र.
First Epistle of John
जुांवाचें पयलें पत्र.
चवथें शुभवर्तमान बरयलें ताणेंच हें पत्र बरयलां. हांतूं कितें बरयल्लें आसा तेंबी बारिक्साणें पळेवंक गेल्यार, हें पत्र जुांवाचेंच म्हण ठावें जाता. धरंदूत कसो, हो बरवपी अधिकारान बरयता. त्या भायर शुभवर्तमान आनी हें पत्र बराबर धरल्यार, तत्वां तिंच आनी भासूय तीच म्हण दिश्टी पडता. हें सगळें लक्षांत घेवन, जाणारांचें मत अशें, की हें पत्र जुांवान शुभवर्तमाना मातशे आदीं वो मातशे उपरांत बरयलें दिसता.
जेजू खरो देवाचो पूत, ह्या सता विशीं आपणें कितें बरयल्लें ताचो उगडास करुंक, खऱ्या धर्माचेर आड भावार्थियांक घट करुंक, धाकटे आजियेच्या क्रिसतांवांक हें पत्र जुांवान बरयलें. त्या गांवच्या पवित्र-सभां मदें खटे शिकवपी आनी प्रवादी उपरासललेशें दिसता. हे क्रिसताचे विरधी; जेजू सडवणार आनी मनशासंयब घेतललो देवाचो पूत म्हण ते मानून घेनासले.
ह्या पत्राचें मूळ-तत्व म्हळ्यार हें: देव, जेजू क्रिसता उदेशीं, आंकां वळखुंक मेळता; म्हणटच जीं कण बापाच्या एकचारांत जियेवंक सदतात, तीं मनीस जाल्ल्या पुता उदेशिंच ह्या एकचारांत भितर सरुंक पावतलीं.
त्या भायर, ह्या पत्रांत आनिंक तीन सतां नेतान उगडापीं केल्यांत : देव म्हळ्यार उज्वाड, देव नीत आनी देव मग. म्हणटच, अवता उदेशीं बापा कडे आंकां एकवट जाय जाल्यार, आमी उज्वाडांत, नितिंत आनी भावांभयनिंच्या मगांत जियेवंची गरज. जीं कण जेजू देवान माखललो आनी मनीस जाल्लो देवाचो पूत न्हय म्हणटात, तांतां तो फटकिरे आनी क्रिसताचे विरधी म्हणटा.
हेरां वसतूं मदें, तो प्रितिमगाचें वर्तेपन वाखाणता आनी तो खबर कर्ता तो देवाचो मग पेल्याची अपुरबाय करून दिश्टी पडता तसलो. ह्या भायर, देवाचीं भुर्गीं कण आनी देवचाराचीं भुर्गीं कण, तीं कशीं दखल जातात, आनी शेकीं पात्की मनशांक कशें भगसणें मेळता, तें तो दाखयता.
ह्या पत्राची मानडावळ अशी :.
प्रसतावना : १: १-४
उज्वाड आनी काळख :१: ५-२:२९
देवाचीं भुर्गीं आनी देवचार्गाचीं भुर्गीं : ३: १-२४
सत आनी चूक : ४: १-६
मगाचो कायदो : ४: ७-२१
भावार्थाचें जयत : ५: १-२१
पळेयात.
First_Epistle_of_John
तारापूर

तारापूर भारतांतल्या पयल्या अणुशक्ती वीजकेंद्राचें ठिकाण. हें ठाणें जिल्ह्याच्या पाळघर तालुक्यांत माहिमचे उत्तरेक 25 किमी. अंतराचेर आसा. हांगासल्लें अणुशक्ती 1 एप्रिल 1969 वर्सा सुरु केलें. ह्या अणुवीज केंद्रांतलें नाका आशिल्ले पदार्थ जमनीपोंदच्या खोल नळांतल्यान पयस व्हरुन दर्यांत सोडिल्ल्यान प्रदुशणाचो कसलोच धोको निर्माण जावंक ना. हांगासल्ली वीज महाराष्ट्र आनी गुजरात राज्यां वापरतात.
हो गांव म्हळ्यार कोंकणांतलें खाडयेच्या मुळावयलें थंड अशें एक खेडें. भात शेती आनी नुस्तेमारी हो हांगासल्ल्य लोकांचो मुखेल उद्देग. चिंचणी-तारापूर खाडयरच्या दक्षिण दर्यादेगेवयलें हें एक ल्हानशें बंदर. ह्या बंदरांतल्यान जाता जाल्यार मीठ, साकर, पेत्रोल हे पदार्थ आयात करतात. खाडयेचे उत्तरेकडले दर्यादेगेर आशिल्ले चिंचणीक लागून हे सुवातेक चिंचणी-तारापूर ह्या जोड नांवानूय वळखतात. थंय पारशी लोक व्हडा संख्येन रावतात आनी तांचें एक देवूळ आसा. तशेंच थंय एक पोरणो किल्लोय आसा, चिमाजी अप्पा हाणें हो किल्लो 1739 वर्सा जिखून दर्यावटेनचे देगेक कडक बंदोबस्त केल्लो.
Sanv Juanvchem Fest

Sanv Juanv vo São João  ek Katolk fest Goeant, tache bhokt ghorchea pivpachea udkachea baint uddkeo marun vo penvun, St. Juanv Baptistak ek argam koxim ek veglle toren monoitat. Tem dor vorsa Junhache 24 ver somorpitat.
Somporponnacho prokar.
Zorui Sanv Juanvchem fest sonvsar bhor teach disa somporpant ieta, Goem ek ekuch sonvsarant zago  zoim tem baint uddkeo marun korpant ieta.
“Zageam pormonem, hea festachi bhasabhas, sabar foddnnixeo, odmas ani teach sancheantleo hea suvalleak divpant aileat.” Bhonvddekarank tem fokot ek baint uddki marpachem dista Punn magnni jim ami kortat tim eka borea pavsallea khatir”, Cecil Pinto zaka São João festa vixim thollavo odhikari somzotat tannem oxem sanglam. Thoddea zageancher hem fest "Bharotachea toxench pordesantlea bhonvddekaram modem famad” oxem dakhovpant ailam. Youtube Recordings on Youtube hacher mudrailole tache veg veglle rupkarantui tem koxem somorpant ieta tea vixim veglleponn asa, kiteak thodde favtti Goenchea bhagantui tem veglleponnant somorpant ieta.
Nove prokar ani porompora.
Sanv Juanv somorop "xekddeam purvilem", ek chodd halinchi "dostur" tin doskam fattim Bardez talukechea Siole ganvant suru zali oxem Chari[1] boroita , zacho kendbindur sozoilolea bottim kodde aslo.
Salganvant, jem Bardez up-jil’leant vo talukent poddtta, to suvallo Vangodd de Saligao koso somorpitat, ek ganvcho songit, nachacho utsov koso ani ganvkar borech vella favo titlem jevonn bhett divpeank funkott vantt’ttat.
Fulaanche mukutt vinnpant ietat zankam 'kopelam', mhonnttat jim festakaranchea mathear mall’llolim ldistat.
प्रा. अंजु प्रजल साखरदांडे

प्रां. अंजु प्रजल साखरदांडे ही कोंकणींतली एक शिक्षिका. ती फाटली 18 वर्सा कोंकणी विशयाचे अध्यापन करता.
जल्म.
13 जून 1974 वर्सा मडगांव - गोंय
शिकप.
कोंकणी विशय घेवन 1996 वर्सा 
एम् ए, नॅट मेरेन शिकप.
वेवसाय.
फाटली 18 वर्सा म्हळ्यार 9 ऑगस्ट, 1996 वर्साच्यान वर्साच्यान मिरामार - पणजेच्या धेंपे कला आनी विज्ञान महाविद्यालय सहायक प्राध्यापक म्हण कोंकणी भाशेंचे अध्यापन करता.
सुरवेक कोंकणी कोंकणी विभाग मुखेली आनी 2000 वर्सांसावन भारतीय भाशा विभाग मुखेली म्हुण वावुरता.
हेर वावर.
साबार राज्य तशेंच राष्ट्रीय पांवड्यावेल्या परिसंवाद, कार्यशाळांनीं प्रपत्र सादरीकरण केलां. गोंय विद्यापीठाच्या कोंकणी अभ्यास मंडळ समितीचें 2003 -2006 ह्या काळांत वांगडी म्हुण काम केलां. गोवा कोंकणी अकादेमी आयोजीत 2004, 2005, 2006, 2009 त जाल्ल्या कोंकणी प्रमाणपत्र परिक्षेच्या पणजी केंद्राची संयोजक आनी मार्गदर्शक. कोंकणी भाशा मंडळ आयोजीत 2001 वर्सा नागेशीं जाल्ल्या 6व्या गोवा युवा महोत्सवाची सरचिटणीस आनी 2005 वर्सा काणकोण जाल्ल्या 10व्या गोवा युवा महोत्सवाची कार्याध्यक्ष म्हुण वावर केला.
कोंकणी भाशा मंडळाची सर्वकाळ वांगडी म्हुण मंडळाच्या वावुरपी समितींतूय 2010-2012 ह्या काळांत काम केलां.
भारतीय भास संस्थानाच्या (CIIL)पश्चिम विभागीय भास केंद्र, पुणे हांच्या ‘Advance level Konkani Language Diploma Course’ अभ्यासक्रम तयार करपाखातीर 2009-2010 वर्सा घडयल्ल्या समितीची वांगडी म्हुण काम केलां.
केंद्र सरकाराच्या ‘कमट्रोलर ऑफ ऑडिटर जनरल’च्या अधिकाऱ्यां खातीर (CAG) तशेंच गोंय सरकाराच्या राजभास संचालनालया वतीन सरकारी अधिका-यांक प्रशिक्षण दिवपाच्या धोरणांत आसपाव जाल्ली प्रशिक्षक.
•जल्म- मडगांव-गोंयांत 
• शिकप- कोंकणी विशय घेवन 1996 वर्सा एम् ए., नॅट मेरेन शिकप.
• फाटलीं 26 वर्सां म्हळ्यार 9 ऑगस्ट, 1996 वर्साच्यान मिरामार-पणजेच्या धेंपे कला आनी विज्ञान महाविद्यालयांत सहयोगी प्राध्यापक म्हूण कोंकणी भाशेचें अध्यापन करता.
• सुरवेक कोंकणी विभाग मुखेली आनी 2000 वर्सां सावन भारतीय भाशा विभाग मुखेली म्हूण वावुरता.
• धेंपे महाविद्यालयाच्या ‘स्टार फॅकल्टी पुरस्कारान’ 2020 वर्सा सन्मानीत
• साबार राज्य तशेंच राष्ट्रीय तशेंच अंतरराष्ट्रीय पांवड्या वयल्या परिसंवाद, कार्यशाळांनीं प्रपत्रां सादर केल्यांत.
• कोंकणी भाशा मंडळाची सर्वकाळ वांगडी म्हूण मंडळाच्या वावुरपी समितींतूय 2012-2014 ह्या काळांत काम केलां.
• ‘युवा महोत्सव: कार्यावळ आनी आंखणी’ हे पुस्तिकेची जोड संकलक
• ‘प्रातिनिधीक कथांझेलो’ आनी ‘कथां मंच’ ह्या पुस्तकाची सह संकलक आनी संपादक.
• केंद्र सरकाराच्या ‘कमट्रोलर ऑफ ऑडिटर जनरल’च्या अधिकाऱ्यां खातीर (CAG) प्रशिक्षक
• तशेंच गोंय सरकाराच्या राजभास संचालनालया वतीन सरकारी अधिकाऱ्यांक प्रशिक्षण दिवपाच्या धोरणांत आसपाव जाल्ली प्रशिक्षक.
• गोंय विद्यापीठाच्या कोंकणी अभ्यास मंडळाचें (2003-2006) आनी (2015-2018) अशा दोन कार्यकाळांत वांगडीपद
• पार्वतीबाई चौगुले महाविद्यालयाच्या कोंकणी अभ्यास मंडळाचें (2019-2022) ह्या कार्यकाळांत वांगडीपद
• गोंय विद्यापीठाच्या कोर्ट प्रतिनिधीपदाचेर भाग-1तिसवाडी म्हालांतल्यान बीन विरोध निवड
• उच्च शिक्षण संचालनालया वतीन आयोजीत ‘नॅट मॅन्टरशीप’ (NET) उपक्रमाची मार्गदर्शक
• गोंय विद्यापीठा वतीन आयोजीत ‘जी.यु.-ए आर.टी.’(GU-ART) परिक्षे खातीर मार्गदर्शक
• गोंय लोकसेवा आयोगाचे वतीन आयोजीत ‘सी.बी.आर.टी.’ (CBRT) परिक्षे खातीर मार्गदर्शक
• उच्च शिक्षण संचालनालया वतीन आयोजीत ‘दिश्टावो’ ह्या ऑनलायन पद्दतीन दिवपी शिक्षण उपक्रमांत संयोजक आनी मार्गदर्शक
शिक्षक म्हणून योगदान
रगताची निर्मती

रगताची निर्मती: रगत हाडां मेरवांत (Bone Marrow) घडटा. भ्रूणाचे २ म्हयन्याचे पिरायेचेर रगत निर्मणी जाता आनी हें कार्य मनीस जितो आसामेरेन चालूच उरता. भ्रूणांत सुरवेक रगत यकृतांत निर्मती. भ्रूणाचीं हाडां मेरवाच्या तिसऱ्या म्हयन्याचेर घडपाक सुरू जातात. भ्रूणाची प्लीहा (Spleen) ही गांठ ३ म्हयन्यांचेर रगत निर्मितीचें काम करता. भ्रूण ९ म्हयन्याचो जायमेरेन यकृत रगत तयार करता. जल्मा उपरांत मात हाडां मेरवांच रगत तयार करतात. सुरवातेक चपटया हाडांच्या मेरवांनी रगत घडटा. भुरगो ४-६ म्हयन्यांचो जातकच लांब हाडांचीं मेरवांय रगत घडोवपाचें काम करतात. कांय रोगांचो तपासणेंत हाडांचो मेरू तपासतात. जाण्टयांत छातयेच्या मदल्या हाडाचो मेरू तपासतात जाल्यार भुरग्यांत ओटीपोटाच्या (Peluis)हाडाचो मेरू तपासतात.
ल्युकेमिया(Leukemia)ह्या रगताच्या कॅन्सराच्या दुखण्यांत हाडांचो मेरू पिडेस्ताक दितात. हाका मेरू भिसरण(Bone Marrow Transfusion)अशें म्हण्टात.
Tenddulechim Tendduleim - Dekhni

"“Let’s keep the Goan tradition and culture alive, worldwide”"
Tenddulechim Tendduleim.
The gherkin from the gherkin creeper
Type: Deknni
Source: Lourdinho Barreto. Goemchem Git. Pustok
Musical form: Binary
Literary form: Satire (?)
Translated by Alfred Noronha, Panaji, Goa, 10.05.2005
Tenddulechim tenddulim,
There are twelve gherkins
Bara ga bara,
On the gherkin creeper
Tenddulechim tenddulim bara.
Twelve gherkins from the gherkin creeper.
Mhozo poti na ga, na ga gara,
My husband is not at home, Sir,
Mhozo poti na ga, na ga gara.
My husband is not at home, Sir.
Dekhṇi (also spelled Dekni, Dekni, Dekhṇi) is a semi classical Goan (Indian) dance form. The plural of dekṇi in Konkani remains the same.
One of the most famous Deknni songs is "Hanv Saiba Poltodi Vetam" by Carlos Eugenio Ferreira (1860–1926) first published in Paris in 1895 and then in Goa in 1926. The song was adapted by Raj Kapoor as "Na mangoon sona chandi" in his Hindi movie Bobby. The story that is depicted in this song is about two temple dancers who want to go for Damu's wedding and they approach the boatman to ferry them across the river. The boatman says, "No! The river is rough!" The dancers offer the boatman their gold jewellery; but the boatman is still firm. "No!" he says. So the dancers dance for the boatman and this time he ferries them across the river.
One of the earliest deknnis which may be dated around 1869 is "Kuxttoba" in which he is called “heir to India and terror of Goa”, implying resistance to Portuguese rule. Kuxttoba was a member of the Salekar branch of the Rane family. Information about his birth, the reason and the course of his rebellion and the manner of his end are vague. He did rebel as an individual against the rule of the Portuguese in Goa but he presented no concept for a free Goa.
Other deknni songs are:
Polleiat.
Dekhnni
ಲೋಕ್‌ಗಣ್ತಿ ಚೆಂ ಪುಸ್ತಕ್

Book of Numbers.
ಪ್ರಸ್ತಾವನಾ.
ಹ್ಯಾ ಪುಸ್ತಕ್ ಲೋಕ್‌ಗಣ್ತಿ ಮ್ಹಣ್ ನಾವ್ ದಿಲಾಂ, ತೆಂ ಪಯ್ಲ್ಯಾ ಪಾಂಚಾಂತ್ಲೆಂ (ಪೆಂತಾತೆವ್ಚ್) ಏಕ್ ಪುಸ್ತಕ್, ತಾಂತುಂತ್ ಮ್ಹತ್ವಾಚಿ ಖಬರ್ ಮೆಳ್ತಾ : ಬಾರಾ ಕುಳಾಂಚ್ಯೊ ದೋನ್ ಗಣ್ತ್ಯೊ ದಿಲ್ಯಾತ್ (ಲೋಕ್.1 ಆನಿ 26). ದೆಖುನ್ ಗ್ರೆಗ್ ಭಾಶೆನ್ ಆರೀಠ್ಮಯ್, 'ಕುಳಾಂಚೆ ಆಂಕ್ಡೆ', ಇಂಗ್ಲೆಜೀಂತ್ 'ನುಂಬ್ಯ್ರ್ಸ್' ಹೆಂ ನಾವ್ ಆಸಾ. ಹೆಬ್ರೆವ್ ಭಾಶೆನ್ ಬಾಮಿದ್ಬಾರ್, ಮ್ಹಣ್ಗೆ 'ಅರಣ್ಯಾಂತ್', ಹೆಂ ಉತರ್ ಪುಸ್ತಕಾಚ್ಯಾ ಪಯ್ಲ್ಯಾ ಸ್ಲೊಕಾಂತ್ ಮೆಲ್ತಾ. ತಾಚೊ ದುಸ್ರೊ ವಿಶಯ್ ಹೊ: ಲೇವಿ-ಶಾಸ್ತ್ರಾಚ್ಯಾ ಪುಸ್ತಕಾಂತ್ ಅರಣ್ಯಾಂತ್ಲ್ಯಾನ್ ಇಸ್ರಾಂಎಲಾಚೆಂ ಪಯ್ಣ್ ಜಾಲೆಂ ತಾಚಿ ಖಬರ್ ಹಾಂಗಾಸರ್ ಚಾಲು ಆಸಾ. ಸಿನಾಯ್ ದೊಂಗ್ರಾರ್ ಥಾವ್ನ್ ತೆಂ ಭಾಸಾಯ್ಲಲ್ಯಾ ದೆಸಾ ಪರ್ಯಾನ್, ಪಾಲೆಸ್ತಿನಾಕ್, ಚಾಳೀಸ್ ವರ್ಸಾಂ ಕಾದೆಸ್ಹ್-ಆಂತ್ಲ್ಯಾನ್ ಉತರ್ಲ್ಯಾ ಉಪ್ರಾಂತ್, ಪರ್ಜಾ ಪಯ್ಣ್ ಕರತ್. ತಿ ಅರಣ್ಯಾಂತ್ ಅದೀಕ್ ಕಾಳ್ ಉರ್ತಾ.
ಖುಬ್ ಕಥಾ, ಕವಿತಾ ಆನಿ ಕಾಯ್ದ್ಯಾಂ-ಮ್ಹಾಲ್ ಥಂಯ್ಸರ್ ಆಸಾ. ಯಾದ್ನಿಕಿ ಪರಂಪರೆಚಿ ಸ್ಫೂರ್ತಿ ಥಂಯ್ಸರ್ ಮೆಳ್ತಾ, ಯಾದ್ನಿಕಿ ಸಂಪಾದ್ಪ್ಯಾಚೊ ಹಾತ್ ಥಂಯ್ಸರ್ ದಿಶ್ಟಿ ಪಡ್ತಾ (ಲೋಕ್. 1-10 ಆನಿ 26-36). ತ್ಯಾ ಭಾಯ್ರ್, ಸಬಾರ್ ಹೆರ್ ಝರೀಂತ್ಲಿಂ ಮಾಣ್ಕಾಂ ಥಂಯ್ಸರ್ ಆಸಾಂ : ಯಾಹಿಸ್ತ್ ಆನಿ ಎಲಹಿಸ್ತ್ ಪರಂಪರಾ (ಲೋಕ್. 11-25).
ಹ್ಯಾ ಪುಸ್ತಕಾಂತ್ ಇತಿಹಾಸೀಕ್ ಗಿರಪ್ ಮೆಳ್ತಾ ತೊ ಹೊ : ಬಾರಾ ಕುಳಾಂ, ಎಜಿಪ್ತಾಂತ್ಲಿಂ ಭಾಯ್ರ್ ಸರನ್, ಅರಣ್ಯಾಂತ್ಲ್ಯಾನ್ ಮೆಲ್ಲ್ಯಾ ದರ್ಯಾ ಭೊಂವ್ತಣಿಂ ವೆತಾತ್ ಆನಿ ಕಾನಾಂಆನ್-ದೆಸಾಂತ್ ಭಿತರ್ ಸರ್ತಾತ್. ಪುಣ್ ಸಗ್ಳೆಂಚ್ ನಿತಳ್-ನಿವಳ್ ನಾ ಖುಬ್ ಆಡ್ಖಳಿ ಹ್ಯಾ ಮೊಲಾರ್ ಗಾವ್ತಾತ್.
ಪುಸ್ತಕಾಂತ್ ಧಾರ್ಮಶಾಸ್ತ್ರೀಕ್ ಹೇತು ಮ್ಹಳ್ಯಾರ್ ಹೊ.
ದೇವ್ ತಾಂಚ್ಯಾ ಸಾಂಗಾತಾ ಆಸಾ. ಜುದೇವ್ ಧಾರ್ಮೀಕ್ ರಿತಿ ಮೈಜೆಸಾಚ್ಯಾ ಕಾಳಾಂತ್ಲ್ಯೊ ಯೆತಾತ್. ದೇವ್ ಪವಿತ್ರ್, ತೊ ಆಪ್ಲೆ ಪರ್ಜೆಚ್ಯಾ ವಾಂಗ್ಡಾ ಆಸಾ, ತೊ ತಿಕಾ ರಾಖ್ತಾ ಆನಿ ಚಲಯ್ತಾ. ಧರ್ಂ ಮ್ಹಳ್ಯಾರ್ ದೆವಾಚೆಂ ದೆಣೆಂ, ತಾಚೆ ವರ್ವಿಂ ಪರ್ಜೆಕ್ ಪಾತ್ಕಾಂಚೆಂ ಬಗ್ಸೊಣೆಂ ಮೆಳ್ತಾ. ಮನ್ಶಾಕ್ ಸಂಧಾನ್ ಮೆಳ್ತಾ, ದೆಖುನ್ ದೆವಾಯ್ಶಿಂ ರಾವುಂ ಆಯ್ತಾ, ಕುಳಾಂ ಅರಣ್ಯಾಂತ್ ತಂಬು-ಶಿಂ ರಾವ್ತಾತ್. ಉಪ್ರಾಂತ್ ಭಾಸಾಯ್ಲಲ್ಯಾ ದೆಸಾಂತ್, ತೇಚ್ ಪರಿಂ ಹಿಂ ಕುಳಾಂ ಎಕ್ಠಾಂಯ್ ರಾವ್ತಲಿಂ. ಬರಯ್ಣಾರಾಚೊ ಹೇತು ಹೊ: ದೇವ್ ತಾಂಕಾಂ ಎಕ್ಚಾರಾಕ್ ಆಪಯ್ತಾ. ದೇವ್ ಆಪ್ಲಿ ಯೆವ್ಜಣ್ ದಾಖಳ್ ಕರ್ತಾ, ತೊ ತಾಂಚೊ ಪರಾಮಸ್ ಕರ್ತಾ.
ತೇಚ್ ಪರಿಂ, ಹ್ಯಾ ಪುಸ್ತಕಾಂತ್ ಆಮ್ಕಾಂ ಮೆಳ್ತಾ ಪರ್ಜೆಚೆಂ ಪಾಪ್. ದೆವಾಚೊ ಮೋಗ್ ಆಪ್ಲೆ ಪರ್ಜೆ ಸವೆ ದಿಶ್ಟಿ ಪಡ್ತಾ, ಜಾಲ್ಯಾರ್ ಪರ್ಜೆಚೆಂ ಅನುಪ್ಕಾರ್‌ಪಣುಯ್ ಥಾವೆಂ ಜಾತಾ (ಲೋಕ್. 14 ಆನಿ 16-17). ಫುಡಾರಿ ಕಾಳ್ಜಿ ದಾಖಯ್ತಾತ್, ತ್ಯಾಚ್ ಬರಾಬರ್ ತಾಂಕಾಂ ಅಡ್‌ಚಣೀಯ್ ಆಸಾತ್ (ಲೋಕ್. 20/2-13). ಪರ್ಜಾ ದೆವಾಚೆರ್ ಆನಿ ತಾಚ್ಯೊ ಪ್ರತಿನಿಧೀಂಚೆರ್ ಪರ್ತತಾ. ದೆವಾನ್ ಪರ್ಜೆಕಡೆ ಕೆಲಲ್ಯಾ ಕರಾರಾಚೆರ್ ಆಡ್ ವೆತಾತ್ ಆನಿ ಕುಡ್ಯಾ ದೆವಾಂಕ್ ಭಜ್ತಾತ್ (ಲೋಕ್. 25). ದೇವ್ ಆಪ್ಲೆ ಪರ್ಜೆಕಡೆ ಕಾರಾರ್ ಸಾಂಬಾಳ್ಟಾ ಆನಿ ಆಪ್ಲ್ಯಾ ಭಾಸಾವ್ಣ್ಯೊ ರಾಖ್ತಾ, ಜಾಲ್ಯಾರ್ ತೊ ಸ್ಪ್ಲೆ ಪರ್ಜೆ‌ಚ್ಕ್ ಖಾಸ್ ದಿತಾ ಆನಿ ಸೊಡೊಣೆಚಿ ವಾಟ್ ದಾಖಯ್ತಾ. ಕಶ್ಟಾಂ ವರ್ವಿಂ ಪರ್ಜಾ ದೆವಾಯ್ಶಿಂ ಪರತ್ ಯೆತಾ, ಹಂಈಯ್ ವಿಶಯ್ ಪರ್ಯಾನ್ ಹ್ಯಾ ಪುಸ್ತಕಾಂತ್ ಮೆಳ್ತಾ. ಮನಿಸ್ ದೆವಾಕ್ ಅವಿಸ್ವಾಶಿ ಜಾತಾ, ಪುಣ್ ದೆವಾಚಿ ಯೆವ್ಜಣ್ ನಪಯ್ತ್ ಜಾಯ್ನಾ. ದೆವಾಚಿ ಪರ್ಜಾ ಅಜುನುಯ್ ವಾಟೆರ್ ಆಸಾ, ಅಜುನ್ ಘರಾಯ್ಸಲಾಮತಿ ಪಾವುಂಕ್ ನಾಸ್ಲಿ. ಆಮ್ಚಿ ಯಾತ್ರಾ ಆಮ್ಚ್ಯಾ ವಾಡ್ಪಾಂತ್ ಆಸಾ, ತೇಚ್ ಪರಿಂ ಆಕ್'ಖಿ ಪರ್ಜಾ ವಾಟ್ಸುರ್-ಗುಲಾಂಪಣಾಂತ್ಲಿ ಸುಟನ್, ತಿ ಭಾಸಾಯ್ಲಲ್ಯಾ ದೆಸಾಣ್ ವೆಯ್ತಾ. ಬೇಜಬಾಬ್ದಾರೆಂತ್ ಜಿಯೆವ್ನ್, ಪರ್ಜಾ ಸಲಾಮತಿ ಪಾವನಾ, ದೆವಾಕ್ ಜಾಯ್ ತಿ ಭಾಶೆನ್ ವಾಡೊನಾ, ಪುಣ್ ಗುಲಾಂಪಣಾಂತುಚ್ ಉರ್ತಾ. ಇಸ್ರಾಂಎಲ್ ಭಾಶೆನ್ ಸಗ್ಳಿ ಪರ್ಜಾ ದೆವಾಯ್ಶಿಂ ವಚುಂಕ್ ಜಾಯ್, ಹೆ ಯಾತ್ರೆಂತ್ ಸೊಂಪುರ್ ಜಾಂವ್ಕ್ ಜಾಯ್
फिलेमनाक पावलुचें पत्र

फिलेमनाक पावलुचें पत्र.
Epistle to Philemon
फिलेमनाक पावलुचें पत्र.
पावलूक, पयले पावटी रमा शारांत बंदखणिंत घालो तेदना, तो अनेसिमूस म्हणलल्या एका चाक्राक वळखुंक पावलो. फ्रिजियेच्या कलस नग्रांतल्या फिलेमनाक, आपल्या धनियाक, अनेसिमूस सडून घेल्लो. ह्या पार्पळाक जेसुची वळख दीवन क्रिसती धर्मांत भितर काडल्या उपरांत, ताका पर्तून ताच्या धनियाशीं धाडुंक, पावलू बरे संदीक रावतालो. ६३व्या वर्सा कलसकारांक एक पत्र धाडचें आसलंत तेदना, ही संदी ताका मेळ'ली. तिकिकूस पावलुच्या निरपिया बराबर, अनेसिमूस गेलो. खतखतीत उलो मारून, पावलून आपल्या इश्टाक, फिलेमनाक, हें पत्र बरयलें आनी म्हात्मिकपणान ह्या पार्पळाक वागय म्हण ताचे लागीं मागलें.
पळेयात.
Epistle_to_Philemon
ताश्कंद

ताश्कंद रशियन संघराज्यांतल्या उझबेकिस्तान प्रजासत्ताकाची राजधानी. मध्य आशियांतल्या खुष्कीच्या वेपारी मार्गाचेर वशिल्लें हें एक पुर्विल्लें व्हड शार सिरदर्या न्हंयेच्या चिरचिक हर उपन्हंयेचेर आसा. आठव्या ते इकराव्या शतमानांतल्या अरब सत्तेउपरांत हांगा मंगोल, उझबेक, कझाक, कोंकंद आदी खानती (खानाच्या ताब्यांतलो वाठार) जाल्यो. 1865त हं शार रशियेन घेतलें.
1917त सोव्हिएत सत्ता येतकच हें शार सुर्वेक तुर्किस्तान स्वायत्त प्रजासत्ताकाची राजधानी आशिल्लें. उपरांत 1930त समरकंदा बदला उझबेक प्रजासत्ताकाची ताश्कंद ही राजधानी जाली. ट्रान्स-कॅस्पियन हो रेल्वेमार्ग ह्या शारांतल्यान गेल्ल्यान ताका खुबूच नामना मेळ्ळी. हें एक व्हड उद्देगीक केंद्र आसून हांगा शेताचीं अवजारां, खणयंत्राम, रेडिओ, विजेच्या सरयो आनी उपकरणां, रसायनां, फर्निचर, कातडी सामान, मातयेचीं आयदनां, अन्नपदार्थ हांचे व्हड कारखाने आनी पिठागिरण, आनी पिठागिरण, काडपगिरण, कापूस पिंजप, सोरो, डबेबंद पदार्थ, मास, तंबाकू अदी वेगवेगळे उद्देग हांगा चलतात.
चिरचिक न्हंयेचेर धरण बांदून शारांत जायतीं खारजां आनी वीज हाडल्या. शारांत विद्यापीठ, उद्देगीक, वैजकी, शेतकी आनी शिक्षक प्रशिक्षण म्हाविद्यालयां, उझबेक शास्त्र अकादेमी, राश्ट्रीय ग्रंथालय, इतिहासीक संग्रहालय, नाटकघर आदी जायत्यो शिक्षणीक आनी संस्कृतीक संस्था हांगा आसात. 10 जनेवारी 1966 त भारत आनी पाकिस्तान हांचेमदीं जाल्लो ताश्कंद करार ह्याच शारांत अक्समात मरण आयलें.
साळक

साळक हाका भारतीय साळक, पवित्र साळक वा बेश्टेच साळक अश्या जायत्या नांवानी म्हण वळखतात. ताचे जीवशास्त्रीय नांव nelumbo nucifera. ताका भारताचे राष्ट्रीय फूल जावपाचो मान फावो जाला. देवी लक्ष्मी ह्या फुलाचेर बसता देखून हिन्दू धर्मांत ह्या फुलाक पवीत्र स्थान आसा.
अँथनी सौझ

अँथनी सौझ हो सुटके झुजारी आशिल्लो.
जल्म, शिक्षण आनी व्यवसाय.
अँथनी सौझ हांचो जल्म 14 ऑक्टोबर 1920 त मुंबय हांगासर जालो. ताणीं मॅट्रिक मेरेन शिक्षण घेतलें. सुरवेक पाद्री जावपाक ते सेमिनारींत गेल्ले. पूण उपरांत तें सोडून ते भारताचे भोंवडेर गेले. काशी हांगा कांय काळ वेदांचें शिक्षण घेतलें. उपरांत ते लोयडस् बँकेंत रुजू जाले.
फुडें हे बँकेच्या कामगार संघाचे ते सरचिटणीस जाले. 1952 वर्सा ते नॅशनल काँग्रेस गोवा हे संघटनेचो वांगडी जाले. उपरांत सुटके चळवळींनी ते वांटो घेवंक लागले. ते हे संघटनेचे सरचिटणीस म्हूण काम पळयताले.
सत्याग्रहाच्या मळार वावर.
15 ऑगस्ट 1954 दिसा काणकोणच्या पोळें वाठारांतल्यान गोंयचे शीमेचेर सत्याग्रहींचो पयलो पंगड घेवन ताणी सत्याग्रह केलो. तेन्ना तांकां तांच्या वांगड्या सयत अटक केली.
बंदखणीतली जीण.
सुरवेक तांकां पणजेच्या आल्तिनो वयल्या मनोरुग्ण बंदखणींत घाल्ले. उपरांत आग्वाद आनी रेईश मागूश बंदखणींत दवरून तांकां 28 वर्सां खर बंदखणीची ख्यास्त फर्मायली.
1959 वर्सा तांचे ख्यास्तींत सूट दिवन तांची सुटका जाली. उपरांत ते परत भूंयगत चळवळींनी वावर करूंक लागले. ह्या वेळार परत पुलिसांनी वास्को हांगा तांकां अटक बंदखणींत घाले. फुडें गोंय सुटके उपरांत तांची सुटका जाली.
सुटके उपरांत तांचे योगदान.
1963 वर्सा ते जिल्लो काँग्रेस समितीचे चिटणीस म्हूण आयले. मुरगांव गोदी कामगार संघटनेचे ते संस्थापक वांगडी आशिल्ले. महाराष्ट्रवादी गोमंतक पक्षाचे वांगडी आसले. ओपिनियन पोला उपरांत ते ह्या पक्षाचे जोड चिटणीस जाले.
1964 वर्सा ते पणजी नगरपालिकेचे वांगडी म्हूण वेंचून आयले. गोवा भारत स्कावटस् अँड गायडसचे राज्य मुखेल कमिशनर म्हूणन ताणीं काम केलां. मार्च 1967 त मांद्रे मतदार संघांतल्यान ते गोंय, दमन आनी दीव विधानसभेचे आमदार म्हूण वेंचून आयले.
तेन्ना तांकां कायदो, कामगार, उद्देग आनी शेतवड ह्या खात्यांचें मंत्रीपद मेळ्ळें. पूण महाराष्ट्रवादी गोमंतक पक्षांतल्या फुडा-यां कडेन ताचे मतभेद जाल्ल्यान 19 जून 1970 ह्या दिसा ताणें मंत्रीपदाचो राजिनामो दिलो.
उपरांत ते इडियन नॅशनल काँग्रेस संघटनेचो वांगडी जाले. ते गोंय शिपयार्ड कामगार संघटना, राश्ट्रीय इंजिनीयरींग कामगार संघटना आनी इंडियन नॅशनल ट्रेड युनियन कावन्सिलाचो वांगडी आयले.
समाज सेवेची भावना.
उपरांतच्या काळांत राजकारणांतल्यान ताणें पुरायपणान सन्यास घेतलो आनी समाजसेवेचें व्रत आपणायलें. समाजसेवा करपांतच ताणीं आपलें उरिल्लें जिवीत सारलें. 18 जून 1984 ह्या दिसा ते ह्या संवसाराक अंतरले.
पुरस्कार.
भारत सरकारान ताम्रपट दिवन सुटके झुजांतल्या ताच्या वावराचो भोवमान केलो. 
18 जून 1984 ह्या दिसा गोंय सरकारानय ताम्रपट दिवन सुटके झुजांतल्या ताच्या वावराचो भोवमान केलो.
जयमाला दणायत

जयमाला दणायत ही कोंकणीतलीं एक ज्येष्ठ लेखिका.
लग्ना आदलें नांव जयमाला दामोदर प्रभू चोडणेकार.
जल्म.
जयमाला दणायत हांचो जल्म १७ डिसेंबर १९४७ हया वर्सा गोयच्या जांबावली गांवांत जाल्लो.
साहित्य सेवा.
लेखिका फाटल्या साबार वर्सां साकून नेमान आनी सातत्यान लेखन करता. वेगवेगळ्या कोंकणी आनी मराठी भाशेंतल्या नेमाळ्यांखातीर आनी दिवाळी अंकांखातीर ती लेखन करता. आकाशवाणीच्या मुंबय आनी पणजी केंद्रावेल्यान साहित्याची वितरावणी केल्ला. मुंबय आकाशवाणी केंद्रात जायतीं वर्सां कोंकणी वृत्तनिवेदक म्हण वावर केल्ला. मुंबय दुरदर्शनाच्या ‘कोंकणी कौस्तुभ’ कार्यांवळींत सहभाग. गोंय राज्याच्या कोंकणी पाठयपुस्तकांनी साहित्याचो आस्पाव जाला. महाराष्ट्र रंगभुमी प्रयोग परिनिरिक्षण मंडळाचेर कोंकणी नाटक आनी तियात्रांखातीर मानसेवी वाचक म्हुणून नियुत्त्की जाल्ली. कथांचे इंग्लीश आनी हिंदी भाशेंत अणकार जाल्यात तशेच प्रतिनिधीक संग्रहांनी आस्पावल्यात.
सत्मानतां

सत्मानतां.
I Believe - Apostles' Creed
सत्मानतां देवाक,
सरपदवेदार बापाक,
सर्गा आनी पृथुमेच्या रचणाराक.
आनी जेजू क्रिस्ताक, ताच्या एकल्याच पुताक आमच्या संयाक.
तो पवित्र आत्म्या वरवीं गर्बीं संभवलो.
आंकवार मारये थावन जल्मलो,
पंस पिलाता खाल ताणें कश्ट सोंसले,
ताका खुरसार जोडलो तो मेलो आनी ताका निखीपिलो,
तो मेल्ल्यां मदें देंवलो, तिसऱ्या दिसा मेल्ल्यांतलीय जिवंत जालो.
सर्गार चडलो, सर्वपदवेदार देवा बापाच्या उजव्याक बसला,
थुयीं थावन जिवयां आनी मेल्ल्यांची मनसुबी करूंक येतलो.
सत्मानतां पवित्र आत्म्याक. काथलीच् पवित्र सभेक, भतकांचो एकतार,
पातकांचें भोगसणें, कुडीचें जिवंतपण, सासणाचें जिवीत.
आमेन
Latin liturgical version.
 Credo in unum Deum,
 Patrem omnipoténtem,
 Factórem cæli et terræ,
 Visibílium ómnium et invisibílium.
 Et in unum Dóminum Iesum Christum,
 Fílium Dei Unigénitum,
 Et ex Patre natum ante ómnia sæcula.
 Deum de Deo, lumen de lúmine, Deum verum de Deo vero,
 Génitum, non factum, consubstantiálem Patri:
 Per quem ómnia facta sunt.
 Qui propter nos hómines et propter nostram salútem
 Descéndit de cælis.
 Et incarnátus est de Spíritu Sancto
 Ex María Vírgine, et homo factus est.
 Crucifíxus étiam pro nobis sub Póntio Piláto;
 Passus, et sepúltus est,
 Et resurréxit tértia die, secúndum Scriptúras,
 Et ascéndit in cælum, sedet ad déxteram Patris.
 Et íterum ventúrus est cum glória,
 Iudicáre vivos et mórtuos,
 Cuius regni non erit finis.
 Et in Spíritum Sanctum, Dóminum et vivificántem:
 Qui ex Patre Filióque procédit.
 Qui cum Patre et Fílio simul adorátur et conglorificátur:
 Qui locútus est per prophétas.
 Et unam, sanctam, cathólicam et apostólicam Ecclésiam.
 Confíteor unum baptísma in remissiónem peccatorum.
 Et expecto resurrectionem mortuorum,
 Et vitam ventúri sæculi. Amen
English translations.
The Apostles' Creed (Latin: "Symbolum Apostolorum" or "Symbolum Apostolicum"), sometimes titled Symbol of the Apostles, is an early statement of Christian belief, a creed or "symbol".n ot in the sense that the word "symbol" has in modern English, but in the original meaning of the word, derived from "Latin "symbolum", sign, token, from Greek σύμβολον, token for identification (by comparing with its counterpart), from συμβάλλειν, to throw together, compare"
he Apostles' Creed was based on Christian theological understanding of the Canonical gospels, the letters of the New Testament and to a lesser extent the Old Testament. Its basis appears to be the old Roman Creed known also as the Old Roman Symbol. Because of the early origin of its original form, it does not address some Christological issues defined in the Nicene and other Christian Creeds. It thus says nothing explicitly about the divinity of either Jesus or of the Holy Spirit.
Catholic Church.
The Catechism of the Catholic Church gives the following English translation of the Apostles' Creed. In its discussion of the Creed, the Catechism maintains the traditional division into twelve articles, the numbering of which is here added to the text.
The English text used in the Mass of the Roman Rite since 2011 is:
पळेयात.
Sotmantam
विड्याचें पान

विड्याचें पान वा खावचें पान हे तशें सगल्यांक वळखीचे. संस्कृतांत ताका नागवेल्ले वा तांबूल हें नांव आसा. गांवगिरया वाठारांत परसांत आशिल्लो आंबो, म्हशींग वा हेर झाडांचेर ही वेल चडयल्ली दिश्टी पडटा. आदल्या काळार हीं पानां सगल्या घरांनी खावप जातालीं. तीं पानां सुपारी-चुन्या वांगडा खातात. ल्हवू ल्हवू तातूंत 'चुरो'/ तंबाकू घालून खावपाक लागले. आतां तंबाकू हो भलायकेक केन्नाय घातकूच. पूण पान मात भलायकेचें रक्षण करता. म्हण फकत पानांचो वापर करपूच योग्य. धर्मीक विधींत ह्या पान-विड्याक म्हत्व लाबलां.
आयुर्वेदांत लेगीत ताका बरेंच म्हत्व दिलां. पान हें पचन करपाक मजत करता म्हूण जेवले उपरांत पान खावप बरें. पूण दीसभर पान तोंडांत घोळयत रावप हें अजिबात बरें न्हय. दरेक गजालीचो वापर बेतान जालो जाल्यारूच ताचो फायदो मेळटा. ही गजाल सदांच लक्षांत दवरपाक जाय.
पान खाल्यार काळजाची प्रक्रिया सुरळीत चलता. हेच खातीर कांय कितें, आतांचे तुळेन पयलीं तेंपार काळजाच्या दुयेंसांचें प्रमाण बरेंच उणें आसलें. कारण विड्याचें पान तांच्या काळजाची भलायकी सांबाळटालें. इतलें म्हत्व ह्या पानांक निश्चीत आसा. आतां संशोधनांत हेंच दिसून आयलां की पानान मिथानिन आनी ल्युसिन हीं अॅमिनो अॅसिड आसतात, जीं काळजाची भलायकी तिगोवन दवरपाक खुबूच मजत करतात.
विड्याचें पान गरम गुणाचें आसता. ह्या कारणाक लागून ल्हान भुरगीं तशेंच जाणट्यांच्या श्वासाच्या विकाराचेर तें भोंवच उपेगी थारता. हड्ड्यांत कफ भरला आसत जाल्यार पानांच्यो शिरो काडून ताचो रस काडचो आनी त्या रसांत साखर घालून तो घेवचो.तशेंच पानां तीळ तेलांत गरम करून हड्ड्यार आनी कुशीर दोनूय वटेन दवरचीं. हातूंत कफ सुटपाक मदत जाता. ल्हान भुरग्यांक पानांच्या रसांत वा पानात खडीसाखर घालून मदीं-मदीं चाबडावंक दिवची. जेणेकरून कफ हळू-हळू पातळ जावन सुटपाक लागतलो. वयल्या वयर थंडी जाता तांच्यानी हाचो मुजरत वापर करचो. ल्हान भुरग्यांक संडास जायना अश्या वेळार पानांचो नांजूक देंठ वा मदली शीर एण्डेलात बुडोवन तो गुदभागार दवरचो वा हळू-हळू फिरोवंचो. रोकडोच मळ भायर येता.
विकृत कफाक लागून मेदविकृती जाता. अशा लोकांक काळजाक धोको उप्रासता तांच्यानी मदीं-मदीं पानाचो आस्वाद घेवं येता. मेद वा कॉलेस्टॉल उणांवपाक बरीच मदत करता. अशा तरेन काळजाच्या दुयेंसापासून वाटावपाक मदत जाता.
जांच्या तोंडाक वास मारता अशांनी खावंच्या पानांचो वापर करूं येता. पूण तात्पुरतो उपाय म्हूण खावंच्या पाना वांगडा थोडिसो चिमुटीभर कापूर, साकर घालून पान खालें जाल्यार तोंडाक वास मारपाचो उणो जातलो.
मनशाच्या खंयच्याय भागाक सूज आयल्यार विड्याचें पान थोडें वांटून ताची पोल्टीस सुजेर बांदतात. तशेंच बारीक जीव, विखारी जीव चाबून तो भाग तांबडो जावन सुजल्यार त्या भागार ह्या पानांचो रोस वोळ्ळ्यार वीख बादेचो धोको उणो जाता. अशे तरेन ह्या पानांचो विखाराचेर उपयोग जाता. इतलेंच न्हय तर घाव्यार हाचो कल्क वा बारीक वांटण हळद घालून मातशें गरम करून लायल्यार वा बांदल्यार घाव्यांतले जंतू मरून थंयसरलें रगत बेगीन घोळटा आनी घावो बेगीन पेखपाक मजत जाता. हें पान सदांच खायत जाल्यार आनी तें मातशें पिकिल्लें आसल्यार कुडीतले बळ वाडवपाक मजत जाता. आनी अशत्त्कपणान कमी जाता.
घटक नियोजन

घटक नियोजन शिक्षकाक खूब गरजेचें. अभ्यासक्रमाचें नियोजन करचे आदीं अभ्याक्रमाचें विभाजन विंगड विंगड घटकांनी करूंक जाय. अभ्यासक्रमाचें अमूक घटक करतलों अशें थारावंक जाय. घटकाचे संकल्पनेची पुराय कल्पना शिक्षकाक आसूंक जाय. घटक म्हळ्यार अभ्यासक्रमाचो भाग. जण एका घटकांत उपघटक आसतात. तेन्ना घटक म्हळ्यार उपघटकांचो चोमो अशें आमच्यांनी म्हणूं येता. उपघटकांचें खाशेलपण म्हळ्यार उपघटक हे खंयच्या तरी समान तत्वाचेर आदारिल्ले आसतात.
कोंकणीच्या अभ्याक्रमांत गद्यपाठ, पद्यपाठ, व्याकरण पाठ आनी लेखनपाठांचो आसपाव जाता. विद्यार्थ्यांचेर बरे संस्कार करपी जर पाठ आसात जाल्यार तांचो एक चोमो करून एक घटक करूं येता. सांचेर, देशभक्तीची प्रेरणा जागोवपी काणयांचे, वर्णनात्मक पाठ अशे वेगवेगळे घटक करूं येता. तिसऱ्या स्तराचेर थोडे गद्य, थोडे पद्य, थोडें व्याकरण आनी थोडें लेखन आशिल्ल्या कारणान अशे तरेन शिकोवप शक्य जायना. पूण खंयचें तरी तत्व सामकार दवरून अभ्यासक्रमाचे घटक तयार करूंक जाय.
गद्य, पद्य, व्याकरण, लेखन अभ्याक्रमांचीं हीं सगळीं आंगां घटक नियोजनांत आसप गरजेचें. हाचो अर्थ असो न्हय की घटकांत फक्त एक गद्याचो, एक पद्याचो, एक व्याकरण वा एक लेखनाचो पाठ आसूंक जाय. एका घटकांत फक्त चारूच उपघटक आसूंक जाय अशेंय ना. पांच-स उपघटक लेगीत आसूं शकतात. प्रत्येक घटकाक समान तासिका दिवप अशें बंधन ना, पूण सोपो पाठ शिकोवपाक उण्यो तासिका लागतात आनी कठीण पाठ शिकोवपाक चड तासिका लागतात हेंवूय मतींत दवरून घटक नियोजन शिक्षकान करचें.
 उपघटकांचो काठीण्य स्तर(Difficulty level) वयलो आसलो जाल्यार घटक ल्हान आसचोम हळ्यार तातूंत कमी उपघटक आसतले आनी उपघटक सोपे आसल्यार घटक व्हड आसचो.
अभ्याक्रमाचें घटकांत विभाजन केले उपरांत आनी दर एका घटकाचे उपघटक थारायले उपरांत आमी उद्दिश्टां विशीं विचार करूंक जाय. कोंकणी भाशेचीं ‘ज्ञान, आकलन, रसास्वादन, अभिव्यक्ती आनी उपयोजन’ हीं मुखेल उद्दिश्टां जावन आसात. प्रत्येक उपघटकाचीं उद्दिश्टां निश्चीत करूंक जाय. खंयच्या उद्दिश्टांक कितलें म्हत्व दिवप हेंवूय निश्चीत करूंक जाय.
दर एका घटकाच्या अध्यापनाक आनी ताच्या मूल्यमापनाक कितल्यो तासिका लागतल्यो हेंवूय तकत्यांत दाखोवंक जाय. खंयच्या म्हयन्यांत अभ्याक्रमाचो खंयचो भाग येतलो हें तकत्यांत दाखोवंक जाय. घटक परिक्षा वा हेर सत्रीय परिक्षा आसल्यार त्यो केन्ना घेतले तेंवूय बी दाखोवप खूब गरजेचें.
पयलो स्तंभ
उपघटक क्रमांक
दुसरो स्तंभ
दर एका उपघटकाचे विशय-वस्तूचे म्हत्वपूर्ण मुद्दे
तिसरो स्तंभ
दर एका उपघटक कसलीं परिवर्तनां करतलो ताचो उल्लेख
चवथो स्तंभ
दर एका उपघटकांत शिक्षक कृतीचो उल्लेख.
पांचवो स्तंभ
दर एका उपघटकांत शिक्षक कृतीचो उल्लेख
सवो स्तंभ
दर एक उपघटक शिकोवपाक ज्या शिक्षणीक साधनांचो उपेग जातलो तांचो उल्लेख
सातवो स्तंभ
पुराय घटकांचें मुल्यमापन करपाच्यो पद्दती।
संदर्भ
बुध्द पौणिमा
मनशाच्या जिणेंत दुखां खुप आसा।ह्या दुखांतल्यान मुक्त जावपाचो मार्ग गौतम बुध्दाब सोदून काडलो आनी ते खरेच बुध्द जालो।बुध्द म्हळ्यार बुध्दीन विचार करपी,जागृत।आमीच सगळ्या दुख्खांचे मूळ आसात।दुखां ही व्यक्तीसापेक्ष आसतात।आमी सदांच भौतीक दुखांच्या फाटल्यान लागतात।ही सुखां केन्नाच सोंपनात।ह्या सुखाची आस आमकां दुखाच्या खाईत लोटत आसता।तातूंतल्यानच द्वेष,वैर,वासना आदी विकार जल्मांक येतात।मनशान देखून संदाच लोभासान पयस रावपाक जाय।ह्या खातीर मनशान संदाच योग्य गिन्यान मेळोवचें।योग्य ते भाक्षण करचें आनी योग्य ते कार्य करचें।योग्य तो वेवसाय आनी योग्य ते ध्यान करुंक जाय,हेच गौतम बुध्दान जगाक सांगले।
बंकिमचंद्र चटर्जी

बंकिमचंद्र चटर्जी"(१८३८-१८९४)" बंगालच्या साहित्य संवसारांत वयर सरले ते सामके मळबांत सूर्य उदेवंचो ते भाशेन।तांच्या साहित्यांचे लिखतेविशीं वा गुणवत्तेविशी आमी कितेंय म्हूण।एक गजाल खरी आधुनिक भारताचो पयलो कादंबरीकार म्हणु तांची सुवात थीर आसता।आमच्या व्हड कादंबरूीकारा मदले एक अशेंच तांकां लेखतले।.
बंक्रिमचंद्र व्हड कादंबरीकार तर आसलेच।त्या भायर ते एक नामनेचे टीकाकारुय आसले सृजनशील कलाकार म्हणु तांची नामना जाली आनी आधुनिक भारतीय पुनरुत्थानाक तांचो खूब हातभार लागलो।हाकाच लागून तांच्या समिक्षा साहित्या कडेन आनी तत्सम वावरा कडेन आमचे दुर्लक्ष जाला।.
बंक्रिमचंद्राचे वंदेमातरम् म्हळ्यार भारतीय संस्कृतीयेचें एक अनुपम भांडार ह्या गीतान आनी चडकरुन ताचे सुरवेचे घोशणेन। भारताच्या राजकी आनी सांस्कृतीक स्वातंत्र्य संग्रामांत खूब स्फूर्त दिली। भारतीय राष्ट्रवाद्यांचे ते एक घोषवाक्य जाल्ले।.
संदर्भ.
बंक्रिमचंद्र चटर्जी-सुबोधचंद्र सेनगुप्त, साहित्य अकादेमी, १९९१.